ΓΡΑΠΤΗ ΕΡΩΤΗΣΗ P-2323/97 υποβολή: Elly Plooij-van Gorsel (ELDR) προς την Επιτροπή (30 Iουνίου 1997)

Θέμα: Ραδιενεργά απόβλητα στα θαλάσσια ύδατα της Γαλλίας και της Ολλανδίας

1. Είναι ενήμερη η Επιτροπή ότι η Greenpeace, σε συνεργασία με το Ολλανδικό Ινστιτούτο Θαλασσίων Ερευνών (ΝΙΟΖ) προέβη σε μετρήσεις της ραδιενέργειας των θαλασσίων υδάτων πλησίον του σημείου απόρριψης των λυμάτων της μονάδας επανεπεξεργασίας πυρηνικών υλών στο Cap la Mague στην Γαλλία;

2. Είναι ενήμερη η Επιτροπή ότι από τις μετρήσεις αυτές προκύπτει ότι το νερό πλησίον του σωλήνα αποχέτευσης περιέχει ραδιενέργεια κατά 16 εκατ. φορές υψηλότερη από τα λοιπά θαλάσσια ύδατα, ότι επιπλέον, το υπέδαφος του βυθού έχει μολυνθεί με ραδιενεργές ουσίες και ότι ο εξοπλισμός μετρήσεως που έχει τοποθετηθεί από την Greenpeace απομακρύνθηκε αμέσως από δύτες της Cogema;

3. Είναι ενήμερη η Επιτροπή για την έρευνα της NIOZ από την οποία προκύπτει ότι η περιεκτικότητα των ολλανδικών παρακτίων υδάτων στις ιδιαίτερα ραδιενεργές ουσίες τρίτιο και καίσιο έχει τριπλασιαστεί ανά κυβικό μέτρο κατά την περίοδο 1990-1995, κατά πάσα πιθανότητα εξ αιτίας των ραδιενεργών απορρίψεων στο Cap la Mague;

4. Μπορεί η Επιτροπή να εξετάσει κατά πόσο οι γαλλικές άδειες απόρριψης της μονάδας επεξεργασίας στο Cap la Mague ανταποκρίνονται στις βασικές προδιαγραφές που έχουν καθορισθεί για την προστασία της δημόσιας υγείας του πληθυσμού της Ένωσης (άρθρο 30 της Συνθήκης ΕΚΑΕ); Εάν ναι, πότε προτίθεται η Επιτροπή να εξετάσει το θέμα αυτό;

5. Μήπως η ίδια η Επιτροπή προτίθεται, τώρα και στο μέλλον, να διεξαγάγει ανεξάρτητες μετρήσεις της ραδιενέργειας των θαλασσίων υδάτων στο Cap la Mague, προκειμένου να διαπιστώσει εαν υπάρχει κίνδυνος για τη δημόσια υγεία, κυρίως στη Γαλλία και στην Ολλανδία; Εαν ναι, πότε;

Απάντηση της κας Bjerregaard Eξ ονόματος της Επιτροπής (17 Ιουλίου 1997)

1. Ναι.

2. Τα επίπεδα τριτίου που αναφέρθηκαν από το Iνστιτούτο Θαλασσίων Ερευνών της Ολλανδίας (ΝΙΟΖ) για δείγματα θαλασσίου ύδατος που ελήφθησαν από την Greenpeace θεωρητικά στην έξοδο της μονάδας επανεπεξεργασίας στο Cap La Hague είναι όντως τόσο υψηλά όσο θα περίμενε κανείς στην λυματολάσπη. Παρατηρείται ταχεία μείωση των ως άνω επιπέδων συναρτήσει της απόστασης από το σημείο αυτό. Η Επιτροπή δεν διαθέτει πληροφορίες για τη ραδιενέργεια που παρατηρείται σε κατάλοιπα που γειτνιάζουν προς το σημείο απόρριψης. Το πρόγραμμα παρακολούθησης του περιβάλλοντος που έχει καθιερωθεί από τις γαλλικές αρχές περιλαμβάνει τη δειγματοληψία καταλοίπων σε συγκεκριμένες τοποθεσίες κατά μήκος της ακτής και στον πυθμένα της θαλάσσης προκειμένου να αξιολογηθεί η ενδεχόμενη έκθεση του πληθυσμού. Τα επίπεδα στο σημείο απόρριψης δεν έχουν ουδεμία σχέση με οιανδήποτε πορεία έκθεσης. Η Επιτροπή πληροφορήθηκε ότι η συσκευή που είχε εγκατασταθεί από την Γreenpeace αφαιρέθηκε από το προσωπικό της Cogema La Hague για λόγους ασφαλείας, δεδομένου ότι η γραμμή απόρριψης σας συνιστά τμήμα των χώρων για τους οποίους η εταιρεία αυτή ξέρει την αποκλειστική ευθύνη

3. Κατ' εφαρμογή των διατάξεων του άρθρου 36 της συνθήκης ΕΚΑΕ, η Επιτροπή λαμβάνει σε τακτά χρονικά διαστήματα εκθέσεις για τα επίπεδα της ραδιενέργειας στο περιβάλλον της Ολλανδίας. Η πλέον πρόσφατη των ως άνω εκθέσεων εκφωνήθηκε από τη Συντονιστική Επιτροπή Μετρήσεων για το Περιβάλλον (CCRX) και καλύπτει το 1993. Η Επιτροπή ζήτησε ακόμα πιο πρόσφατες πληροφορίες από την εν λόγω αρχή της Ολλανδίας. Οι εκθέσεις αυτές περιλαμβάνουν τα δεδομένα για τα επίπεδα τριτίου και άλλων ραδιοϊσοτόπων σε διάφορες τοποθεσίες της Βόρειας Θάλασσας και κατά μήκος της Ολλανδικής ακτής. Ενώ ορισμένα από τα στοιχεία φαίνεται να συνηγορούν υπέρ της άποψης ότι παρατηρείται αύξηση της συγκέντρωσης με την πάροδο του χρόνου, αυτό δεν μπορεί να συσχετιστεί αξιόπιστα με κάποια συγκεκριμένη πηγή. Εξάλλου οι συγκεντρώσεις τριτίου σε θαλάσσιο νερό δεν προκαλούν ουδεμία ανησυχία σε ό,τι αφορά την ακτινοπροστασία εξάλλου.

4. Εναπόκειται αποκλειστικά στα κράτη μέλη να εξασφαλίσουν τη συμμόρφωση με τα βασικά πρότυπα ασφαλείας.Ωστόσο, όσον αφορά την έγκριση αδειών απόρριψης υλικών από πυρηνικές εγκαταστάσεις, η Επιτροπή λαμβάνει πληροφορίες στο πλαίσιο των γενικών δεδομένων που της υποβάλλονται από τα κράτη μέλη βάσει των διατάξεων του άρθρου 37 της συνθήκης ΕΚΑΕ. Τοιουτοτρόπως η Επιτροπή δύναται να δύναται να αποφανθεί κατά πόσον ενδέχεται κάποιο πρόγραμμα διάθεσης ραδιενεργών αποβλήτων να προκαλέσει ραδιενεργό ρύπανση σε άλλο κράτος μέλος. Επιπλέον τα δεδομένα που διαβιβάζονται δυνάμει των διατάξεων του άρθρου 36 επιτρέπουν στην Επιτροπή να εξασφαλίσει τη τήρηση των ορίων δόσης για το κοινό.

5. Τον Ιούλιο του 1996 η Επιτροπή έλεγξε τις εγκαταστάσεις στην περιοχή και για τα περίχωρα παρακολουθώντας τα επίπεδα ραδιενέργειας στο περιβάλλον για τη περιφέρεια αυτή. Από την εξακρίβωση, που εκτελέσθηκε βάσει των άρθρων 35 της συνθήκης, δεν προέκυψαν ειδικές παρατηρήσεις που να αφορούν το θέμα. Η Επιτροπή θεωρεί ότι η εξακρίβωση αυτή επικυρώνει επαρκώς τα δεδομένα που έχουν παρασχεθεί και αποδεικνύει τη επάρκεια των χρησιμοποιούμενων εγκαταστάσεων για την παρακολούθηση απορρίψεων στο περιβάλλον. Επί του παρόντος η Επιτροπή δεν έχει την πρόθεση να εκτελέσει ανεξάρτητη δειγματοληψία για ανάλυση.